1. Politika Spoločenstva v oblasti životného prostredia prispieva k udržiavaniu, ochrane a zlepšovaniu kvality životného prostredia; ochrane ľudského zdravia; rozvážnemu a racionálnemu využívaniu prírodných zdrojov; a podpore opatrení na medzinárodnej úrovni pri riešení regionálnych alebo celosvetových problémov životného prostredia. (článok 174 Zmluvy o ES) 2. V rámci politiky pre oblasť priemyslu Spoločenstvo zabezpečí podmienky potrebné na existenciu konkurencieschopnosti priemyslu Spoločenstva urýchlením adaptácie priemyslu na štrukturálne zmeny, podporou prostredia, ktoré je priaznivé pre vytváranie a rozvoj podnikov v celom Spoločenstve, a pomocou pri lepšom využívaní priemyselného potenciálu, inovačného, výskumného a technického rozvoja. Členské štáty sa v spolupráci s Komisiou medzi sebou navzájom poradia a ak je to potrebné, koordinujú svoju činnosť. Komisia môže vyvinúť akékoľvek užitočné podnety na podporu tejto koordinácie. (článok 157 Zmluvy o ES) 3. V rámci spoločnej dopravnej politiky sa stanovia spoločné pravidlá platné pre medzinárodnú dopravu do členského štátu alebo z členského štátu, alebo pri prechode cez územie jedného alebo viacerých členských štátov. Taktiež sa stanovia podmienky, za ktorých môže prepravca, ktorý nemá sídlo na území členského štátu, v tomto členskom štáte uskutočňovať dopravu, a opatrenia na zlepšenie bezpečnosti dopravy. (článok 71 ods. 1 a článok 80 ods. 2)

Ciele Európska únia v rámci Lisabonskej stratégie pre rast a pracovné príležitosti prijala opatrenia na podporu a rozvoj konkurencieschopnosti a inovácií. Medzi tieto opatrenia patrí vytvorenie rámcového programu pre konkurencieschopnosť a inováciu (CIP) na obdobie rokov 2007 – 2013 (rozhodnutie č. 1639/2006/ES), a najmä programov Inteligentná energia pre Európu (IEE) a Podnikanie a inovácie (EIP). Ďalším opatrením je program Marco Polo [nariadenie (ES) č. 1692/2006]. Medzi hlavné ciele patrí poskytovanie podpory konkurencieschopnosti podnikov, najmä malých a stredných podnikov, podpora všetkých foriem inovácií vrátane inovácií v oblasti ekológie a propagácia energetickej efektívnosti a nových a obnoviteľných energetických zdrojov vo všetkých odvetviach vrátane dopravy. Výkonný orgán v rámci týchto programov vykonáva úlohy súvisiace s podpornými programami Spoločenstva, okrem vyhodnotenia programov, monitorovania právnych predpisov, strategických štúdií alebo iných opatrení, ktoré spadajú výlučne do právomoci Komisie.

Úlohy V kontexte implementácie programov Spoločenstva, v súvislosti s ktorými Komisia preniesla právomoci za vykonávanie úloh s účinnosťou od roku 2008 na výkonný orgán: — riadiť všetky fázy životného cyklu konkrétnych projektov, — prijať právne úkony v súvislosti s plnením rozpočtu a, ak bol splnomocnený Komisiou, vykonávať všetky opatrenia potrebné na riadenie programu Spoločenstva, najmä tie, ktoré súvisia so zadávaním zmlúv a udeľovaním grantov, — zhromažďovať, analyzovať a predávať ostatné informácie potrebné na vykonávanie programu Spoločenstva Komisii a podporovať koordináciu a súčinnosť medzi programami, — pokiaľ ide o program EIP, zodpovedať za projektové riadenie podpornej siete v oblasti obchodu a inovácií, pilotné projekty a projekty trhového uplatnenia v oblasti ekologických inovácií, a inovačné opatrenia s vysokým stupňom štandardizácie (projekt IP Base).

1. Riadiaci výbor Pozostáva z piatich členov vymenovaných Európskou komisiou. Prijíma ročný plán práce výkonného orgánu po schválení Komisiou. Okrem toho prijíma administratívny rozpočet výkonného orgánu a výročnú správu o činnosti. 2. Riaditeľ Je menovaný Európskou komisiou. 3. Vonkajšia kontrola Dvor audítorov. 4. Orgán udeľujúci absolutórium Parlament na odporúčanie Rady.

Rozpočet A. 204,8 (137,3) mil. EUR [100 % všeobecný rozpočet Európskej únie, z čoho 55,8 (63,8) mil. EUR na program IEE; 27,9 (0,0) mil. EUR na ekologické inovácie; 38,3 (0,0) mil. EUR na program MP; 82,8 (73,5) mil. EUR na program EIP. Výkonný orgán plní prevádzkový rozpočet v rámci zodpovednosti Komisie.] B. 11,5 (6,9) mil. EUR (100 % dotácia Spoločenstva) na administratívny rozpočet, za ktorý plne zodpovedá výkonný orgán. Stav zamestnancov k 31. decembru 2008 Pracovné miesta pre dočasných zamestnancov: 36 (35) pracovných miest uvedených v pláne pracovných miest, z toho obsadených 27 (22) pracovných miest. Zmluvní zamestnanci: 108 (77) plánovaných pracovných miest, z toho 104 (47) obsadených pracovných miest. Zamestnanci spolu: 131 (69), z toho pridelení k nasledovným úlohám: a) prevádzkové úlohy: 110 (54); b) administratívne úlohy: 21 (15).